# EMNEPLAN – E 3 Miljøterapuetisk og sosialpedagogisk arbeid

# del 1

## Inngår i studieprogram Bachelor barnevern.

## Emnenavn (bokmål) Miljøterapeutisk og sosialpedagogisk arbeid.

## Emnenavn (nynorsk) Miljøterapeutisk og sosialpedagogisk arbeid.

## Emnenavn (engelsk)

Therapeutic and pedagogical approaches in social work

## Emnekode (FS) 070-E3 Emnenivå Bachelorgrad, 1. syklus.

## \* Emnets omfang og organisering

* Antall studiepoeng: 30
* Antall semester: 1
* Undervisningsspråk: Norsk
* Organisering av emnet: Campusbasert

# EMNEPLAN – E 3 Miljøterapuetisk og sosialpedagogisk arbeid

del 2

Faglig innhold i emnet

I Emne 3 utvikler studentene innsikt i grunnlaget for og prinsippene i helsefremmende arbeid, og de tilegner seg kunnskap og ferdigheter knyttet til forebyggende arbeid på ulike nivåer. Det legges vekt på innsikt i betydningen av og kjennetegn på tidlig innsats rettet mot barn, unge og familier. Sentralt i emnet er også at studentene tilegner seg handlingskompetanse i endringsarbeid i institusjon, hjem, barnehage, skole og fritid. Dette inkluderer også kompetanse i sosialt nettverksarbeid. Studentene skal kunne ivareta etiske retningslinjer og reflektere over eget ansvar når det gjelder å legge til rette for barn, unges og familiers medvirkning. I emnet tilegner studentene seg kunnskap og ferdigheter knyttet til ulike former for sosialpedagogisk og miljøterapeutisk arbeid, og de utvikler evne til kritisk refleksjon når det gjelder samfunnsmessige rammebetingelser for slikt arbeid.

Emnet består av tre hovedtemaer.

**Tema 1: Helsefremming, forebygging og tidlig innsats**I dette temaet utvikler studentene innsikt i hvordan de kan forebygge, iverksette tidlig innsats eller mer omfattende bistand, slik at de dekker de tre innsatsnivåene: universelt nivå (primærforebygging), selektert nivå (sekundærforebygging) og indikert nivå (tertiærforebygging). Sentralt er også innsikt i recovery, empowerment og en salutogen tilnærming og den konsekvensen slike tilnærminger har for arbeid med barn, unge og deres familier.

**Tema 2: Endringsarbeid med barn, unge og deres familier**I dette temaet tilegner studentene seg kunnskap om noen sentrale former for endringsarbeid der målet er å sikre økt livskvalitet og utviklingsfremmende omsorgsbetingelser for barn og unge. Sentralt i dette temaet er kunnskap om utviklingsstøttende tiltak og kommunikasjon, samhandling og samskaping med barn, unge og familier som et grunnlag for endring. Studentene lærer om ulike foreldreveiledningsmetoder og vurdering av kvaliteten på slike metoder. Kompetanse innenfor sosialt nettverksarbeid, nærmiljøarbeid og konflikthåndtering er også en del av dette temaet.

**Tema 3: Miljøterapeutisk og sosialpedagogisk arbeid**Studentene utvikler i dette temaet innsikt i Barneloven og Opplæringsloven og verdigrunnlaget for og metoder innenfor miløterapeutisk og sosialpedagogisk arbeid. Temaet inkluderer kritisk refleksjon knyttet til samfunnsmessige forhold som kan fremme og hemme tjenestekvalitet og ivaretakelse av barn, unge og familiers rettigheter og behov. Studentene utvikler forståelse for deltakelse, inkludering og læring som et grunnlag for myndiggjøring, frigjøring og endring, og som et ledd i å styrke barn og unges mulighet til å ta ansvar for eget liv. De tilegner seg kunnskap om tilrettelegging av miljøets psykologiske, sosiale og materielle betingelser, tilpasset individers og gruppers situasjon og behov og skal kunne innhente og analysere data på en systematisk måte. Det legges videre vekt på ferdigheter knyttet til ulike former for samtaler og kunnskap om og ferdigheter i bruk av aktiviteter i arbeid med barn, unge og familier. Kjernen i aktivitetsarbeidet er å legge til rette for mestringsopplevelser og ressursorientering. Studentene skal derfor kunne planlegge, gjennomføre og evaluere aktivitetsarbeid som fremmer mestring hos barn og unge.

Forkunnskapskrav  
Emnekarakter er en forutsetning for å kunne følge studieprogresjonen. Hovedregelen er at studenter som ikke har bestått foregående emne etter andre forsøk i gjeldende studieår ikke kan fortsette i planlagt studieprogresjon. Studenten må vente til neste ordinære gjennomføring av det emnet som ikke er bestått. I praksis innebærer det at studenten går ut av studieprogrammet og fortsetter i neste årskull.

Læringsutbytte

Etter fullført emne er det forventet at studentene:

**Kunnskap**

* Har bred kunnskap om familie- og sosialt nettverksarbeid
* Har bred kunnskap om kommunikasjon, konflikthåndtering og samarbeid i et samfunn preget av mangfold
* Har bred kunnskap om miljøterapeutisk og sosialpedagogisk arbeid i institusjon, barnehage og skole
* Har kunnskap om Barneloven og Opplæringsloven
* Har kunnskap om helsefremming og forebyggende barnevernsarbeid generelt og tidlig innsats spesielt
* Har kunnskap om aktiviteters betydning i arbeid med barn, unge og familier
* Har kunnskap om det teoretiske grunnlaget for kritisk refleksjon

**Ferdigheter**

* Kan anvende faglig kunnskap og skjønn til å veilede barn, unge og deres foresatte i lærings-, mestrings- og endringsprosesser
* Kan anvende miljøterapeutiske prinsipper i familiearbeid
* Kan planlegge, evaluere og iverksette sosialpedagogiske og miljøterapeutiske tiltak for å fremme inkludering
* Kan gjøre rede for og drøfte begrepene helsefremming, forebygging, miljøterapi, sosialpedagogikk, recovery, samskaping og kritisk refleksjon
* Kan tilrettelegge for og gjennomføre ulike typer samtaler og ta i bruk samtaleverktøy i arbeid med barn, unge og familier
* Kan ta i bruk aktiviteter for å fremme mestring og deltakelse
* Kan delta i aktuelle barnevernfaglige debatter
* Kan planlegge og gjennomføre datainnsamling, samt analysere data

**Generell kompetanse**

* Har innsikt i og kan begrunne betydningen av forebyggende og helsefremmende arbeid på ulike nivåer
* Kan bygge relasjoner, samhandle og kommunisere med barn og familier på en måte som fremmer likeverd, deltakelse og samskaping og er i tråd med yrkesetiske retningslinjer
* Kan reflektere over egne kommunikative ferdigheter og egen relasjonell forståelse i endringsarbeid, sosialpedagogisk arbeid og miljøterapeutisk arbeid
* Kan planlegge og gjennomføre prosjektarbeid som deltaker i en gruppe innenfor rammene av en systematisk sosialpedagogisk arbeidsmodell

Læringsaktiviteter

Det er varierte undervisnings- og læringsformer i emnet. Denne variasjonen er begrunnet i at studenter lærer på ulike måter og at læringsformene må tilpasses tematikk. Overordnet benyttes blended learning (blandet læring) som tilnærming. Det betyr at ulike læringsformer og læringsressurser som for eksempel lærerstyrte undervisning, studentaktive læringsformer og digitale ressurser, kombineres. Emnet har følgende læringsaktiviteter:

* **Forelesninger** på studiestedet – formidling av sentral tematikk med mulighet for dialog mellom lærere og studenter
* **E-forelesninger** innenfor hvert tema i emnet. Disse forelesningene er ment som grunnlag for diskusjon og refleksjon som foregår i dialog mellom lærer og studenter på studiestedet. Dette gir studentene mulighet til å forberede seg for så å kunne reflektere sammen i plenum og i studiegrupper. Hensikten med denne læringsformen er å øke studentaktiviteten og legge til rette for danningsprosesser og dybdelæring.
* **Seminarer***Oppstartsseminar***.** Emnet innledes med et seminar som presenterer planer,   
  krav og forventinger for å tydeliggjøre gjensidige forpliktelser, avklare forventninger, skape forutsigbarhet for studentene og begrunne valg som er gjort.

*Skriveseminar.* I dette seminaret videreutvikler studentene sin kompetanse knyttet til skriftlig fremstilling. Hensikten med dette seminaret er å øke bevisstheten om skriftlig formidling og få mer erfaring med hverandrevurdering som et ledd i prosessorientert tekstarbeid. Seminaret brukes som en forberedelse til skriftlige arbeidskrav i emnet.

*Framleggsseminar.* Dette seminarer er konsentrert om faglige framlegg som gjennomføres av   
studentene i grupper. Målet med slike seminarer er å oppøve kompetanse knyttet til muntlig   
formidling og det å gi hverandre tilbakemelding både på fremstilling og faglig innhold. I dette   
emnet er fremleggsseminar knyttet til muntlige arbeidskrav. De er også en   
forberedelse til muntlig eksamen.

* *Eksamensforberedende seminar.* Emnet avsluttes med et seminar der studenter og emneansvarlig i fellesskap oppsummerer emnets sentrale temaer og begreper. Hensikten med dette seminaret er å trekke tråder og samarbeide om å tegne et helhetlig bilde av emnets sentrale tematikk. Her presenteres også vurderingskriterier for eksamen i emnet.
* **Grupper**

*Studiegrupper.* Dette er grupper der studentene samarbeider om gitte arbeidsoppgaver og om å tilegne seg, diskutere og forberede presentasjon av fagstoff. Slike grupper benyttes gjennom hele emnet. I dette emnet er disse gruppene studentstyrte. Hensikten med slike grupper er samarbeid om faglige spørsmål.

*Profesjonsgrupper.* I disse gruppene er ferdighetstrening og refleksjon omkring krav til profesjonsutøvelse og utvikling av egen profesjonelle kompetanse det sentrale. Det gjennomføres to møter i disse gruppene med veileder i dette emnet. Hensikten med disse gruppene er å sikre utvikling av en langsgående profesjonell kompetanse gjennom hele studieløpet.

*Prosjektarbeidsgrupper.* Studentene jobber i emnet med et prosjekt knyttet til bruk av aktiviteter i miljøterapeutisk og sosialpedagogisk arbeid. Prosjektet inkluderer forarbeid, gjennomføring og etterarbeid til praksisstudiene i emnet. Hensikten med dette gruppearbeidet er å fremme samarbeid om bruk av aktiviteter og skape sammenheng mellom teoretisk kunnskap og praktiske ferdigheter.

* **Selvstudium** omfatter e-forelesninger, lesing av pensum og arbeid med oppgaver/arbeidskrav. Slike læringsressurser er ment som strukturhjelp i selvstudium, som bidrag til kobling mellom teori og praksis og som forberedelse til læringsaktiviteter på studiestedet.
* **Faglige arbeidskrav**. Det er et skriftlig, et skriftlig-muntlig og et muntlig obligatorisk arbeidskrav i emnet. Disse gir retning på selvstudiet og er et ledd i at studentene skal nå læringsutbyttet for emnet. Studentene får tilbakemelding på arbeidskravene. Denne formative vurderingen er ment som fremovermelding med fokus på videre læring (se vurdering).
* **Refleksjonsnotat.** På slutten av emnet skriver studentene et obligatorisk notat som skal omhandle refleksjon over a) utvikling av egen profesjonell kompetanse b) hva som fremmer egen læring. Dette notatet er et ledd i å bevisstgjøre studentene mht. egen profesjonsutøvelse og læring. Notatet er ikke gjenstand for vurdering. Notatet skrives i alle emner.

Praksisstudier

Praksisstudiene i dette emnet er på to uker. I tillegg kommer til sammen en uke med forberedelse og etterarbeid. Studentene skal planlegge, gjennomføre og evaluere et aktivitetsprosjekt i grupper for å få erfaring med bruk av aktiviteter som en del av miljøterapeutisk og sosisalpedagogisk arbeid. Primærarena for praksisstudiene i dette emnet er SFO (skolefritidsordning).

Deltagelse/obligatoriske arbeidskrav

[Det er](https://lovdata.no/dokument/SF/forskrift/2018-06-15-1090) krav om minimum 80 prosent deltakelse i obligatoriske aktiviteter som seminarer, gruppearbeid, prosjektarbeid, ferdighetstrening, praksisstudier og ekskursjoner. Begrunnelsen for kravet om obligatorisk deltakelse er at disse læringsaktivitetene innebærer læring, samarbeid og faglig dialog som er vesentlig for utvikling av en sammensatt profesjonell kompetanse. Det forutsettes at studentene møter forberedt til obligatoriske aktiviteter og har tilegnet seg den kunnskapen som er nødvendig for å kunne være aktive deltakere i slike læringsaktiviteter. Det framkommer av timeplanen hva som er obligatorisk i dette emnet.

Arbeidskrav og innleveringer

Arbeidskravene, et skriftlig, et skriftlig-muntlig og et muntlig, må være vurdert til godkjent før studentene kan gå opp til eksamen i emnet.

Refleksjonsnotatet er obligatorisk og må være levert inn før emnet som helhet kan godkjennes.

Detaljert informasjon om arbeidskravene legges ut i emnerommet i Canvas.

Vurderingsformer

Det er tre obligatoriske arbeidskrav i emnet. Disse vurderes til godkjent/ikke godkjent. Som et ledd i den formative vurderingen, gis det tilbakemelding på arbeidskravene.

Emnet avsluttes med en muntlig individuell eksamen som utgjør karakteren i emnet og blir oppført på vitnemålet. Denne sluttvurderingsformen er valgt for å fremme studentenes kompetanse til å fremlegge og drøfte fagstoff muntlig. Det gis graderte karakterer A–F, der E er laveste ståkarakter.

Hjelpemidler til eksamen

Ingen.

Annet

\* Litteratur

Utarbeides høsten 2019

\* Godkjent emneplan

Endringsbeskrivelse